*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*151. számú előterjesztés*

Bátaszék Város Önkormányzata Képviselő-testületének 2020. július 14-én,

16 órakor megtartandó RENDKÍVÜLI ülésére

*Döntés az új közművelődési tér tervezésére vállalkozó kiválasztásáról*

|  |
| --- |
| **Előterjesztő:** Dr. Bozsolik Róbert polgármester**Készítette:** Bozsolik Zoltán mb. városüzemeltetési irodavezető**Törvényességi ellenőrzést végezte:** Kondriczné dr. Varga Erzsébet jegyző**Tárgyalja:** Pénzügyi és Gazdasági Bizottság: 2020. 07. 14.  |

***Tisztelt Képviselő-testület!***

Bátaszék Város Önkormányzat Képviselő-testülete 176/2020.(VI.24.) önkormányzati határozatával forrást biztosított az új közművelődési tér tervezési költségeire.

Tanulmány elkészítéséhez építész tervező által készített látványterv és közlekedés tervező által készített csomóponti és parkoló terv, valamint ezek tervezői költségbecslése is szükséges.

1. Látványterv és költségbecslés készítése

Ajánlattételre szóló felhívás került kiküldésre három vállalkozónak, melynek tárgya:

Új közösségi tér, művelődési ház megvalósításához döntés előkészítő tanulmányhoz látványterv és költségbecslés készítése.

Mennyisége: A nyertes ajánlattevő ellátandó feladatai: A Bátaszék déli részen (volt Malom helyén) a mellékelt térképen jelölt helyen új közművelődési tér megvalósításához látványterv és költségbecslés készítése

Az ajánlattételi határidő lejártáig három ajánlattevő nyújtotta be ajánlatát. Az ajánlat formai és tartalmi szempontoknak megfelel (lásd 1.sz. melléklet).

Az ajánlattevő árajánlatában az alábbi ellenszolgáltatást ajánlotta meg.

1. Az ajánlattevő neve: **KJB Építész Kft.**

Az ajánlattevő lakóhelye/székhelye: 7100 Szekszárd, Wosinszky ltp. 26. fsz./1

Ajánlati ár: 640.000,- Ft + 172.800,- Ft ÁFA

Összesen: ***812.800,- Ft***

1. Az ajánlattevő neve: **Építész Alkotóműhely Kft.**

Az ajánlattevő lakóhelye/székhelye: 7100 Szekszárd, Bezerédj u. 8.

Ajánlati ár: 500.000,- Ft + 135.000,-Ft ÁFA

Összesen: ***635.000,- Ft***

1. Az ajánlattevő neve: **B6 Építész Iroda Bt.**

Az ajánlattevő lakóhelye/székhelye: 7100 Szekszárd, Cseri J. u. 5.

Ajánlati ár: 650 000,-Ft + 175.500,-Ft ÁFA

Összesen: ***825.500,-Ft***

Javasoljuk a legkedvezőbb ajánlatot tevő Építész Alkotóműhely Kft-vel, összesen bruttó 635.000,- Ft összeggel történő szerződéskötést. (1. számú határozati javaslat)

1. Közúti kapcsolat, parkolók tervezése és költségbecslés készítése

Ajánlattételre szóló felhívás került kiküldésre három vállalkozónak, melynek tárgya:

Új közösségi tér, művelődési ház megvalósításához szükséges közúti kapcsolat, parkolók tervezése és költségbecslés készítése

Mennyisége:

A nyertes ajánlattevő ellátandó feladatai: A Bátaszék déli részen (volt Malom helyén) új közművelődési tér építész terveivel összhangban a közúti kapcsolat és parkolók tervezése és költségbecslésének elkészítése.

Az ajánlattételi határidő lejártáig kettő ajánlattevő nyújtotta be ajánlatát. Az ajánlat formai és tartalmi szempontoknak megfelel (lásd 2.sz. melléklet).

Az ajánlattevő árajánlatában az alábbi ellenszolgáltatást ajánlotta meg.

1. Az ajánlattevő neve: **Juhász-terv Bt.**

Az ajánlattevő lakóhelye/székhelye: 7100 Szekszárd, Puskás Tivadar köz 2.

Ajánlati ár: 750.000,- Ft + 0,- Ft ÁFA

Összesen: ***750 000,- Ft***

1. Az ajánlattevő neve: **Garamvölgyi László**

Az ajánlattevő lakóhelye/székhelye: 7121 Szálka, Napfény u. 27.

Ajánlati ár: 790.000,- Ft + 0,-Ft ÁFA

Összesen: ***790 000,- Ft***

Bátaszék Város Önkormányzat Képviselő-testület a 176/2020.(VI.24.) önkormányzati határozatával a tervezési költségekre 850.000,-Ft összegű forrást biztosított az önkormányzat 2020. évi költségvetésében tervezett fejlesztési céltartalék keretének terhére.

A kettő legalacsonyabb ajánlati ár összege (1.385.000,-Ft) több mint a rendelkezésre álló forrás.

Javasoljuk, hogy tekintettel arra, hogy a Bátaszék Város Önkormányzata beszerzései lebonyolításáról szóló 1/2017. (III. 1.) számú szabályzat II. fejezet 10. pont h) alpontja alapján - a képviselő- testület a beszerzési eljárást indokolás nélkül eredménytelenné nyilváníthatja – a beszerzési eljárást (közúti kapcsolat, parkolók tervezése és költségbecslés készítése) szíveskedjenek eredménytelenné nyilvánítani.

***1.sz. H a t á r o z a t i j a v a s l a t :***

**Új közösségi tér, művelődési ház megvalósításához (látványterv és költségbecslés) tervező kiválasztására**

Bátaszék Város Önkormányzatának Képviselő-testülete;

1. új közösségi tér, művelődési ház megvalósításához látványterv és költségbecslés készítési feladatok ellátására Építész Alkotóműhely Kft.-t (7100 Szekszárd, Bezerédj u. 8.) bízza meg,
2. a feladat ellátásához szükséges bruttó 635.000,- Ft vállalkozói díj kifizetését az önkormányzat 2020. évi költségvetésében tervezett fejlesztési céltartalék keretének terhére biztosítja,
3. felhatalmazza a város polgármesterét a feladat ellátására vonatkozó szerződés aláírására.

*Határidő: 2020. július 31.*

*Felelős*: Dr. Bozsolik Róbert polgármester

 (szerződés aláírásáért)

*Határozatról értesül*: Építész Alkotóműhely Kft.

 Bátaszéki KÖH városüz. iroda

Bátaszéki KÖH pénzügyi iroda

 irattár

***2.sz. H a t á r o z a t i j a v a s l a t :***

**Új közösségi tér, művelődési ház megvalósításához (közúti kapcsolat, parkolók tervezése és költségbecslés) tervező kiválasztása ajánlatkérési eljárás eredménytelenné nyilvánítására**

Bátaszék Város Önkormányzatának Képviselő-testülete; az új közösségi tér, művelődési ház megvalósításához (közúti kapcsolat, parkolók tervezése és költségbecslés) tervező kiválasztása tárgyú beszerzési eljárást a Bátaszék Város Önkormányzata beszerzései lebonyolításáról szóló 1/2017. (III. 1.) számú szabályzat II. fejezet 10. pont h) alpontja alapján eredménytelenné nyilvánítja.

*Határidő: 2020. július 31.*

*Felelős*: Dr. Bozsolik Róbert polgármester

*Határozatról értesül*:

 Bátaszéki KÖH városüz. iroda

Bátaszéki KÖH pénzügyi iroda

 irattár